**Ishtixon tuman mahalliy budjet parametrlarining 2024-yil 1-yarim yillik ijrosi to‘g‘risida**

2024 yil 1-yarim yillikda tuman mahalliy budjetining xarajatlari uchun 156,4 mlrd.so‘mlik mablag‘ rejalashtirilgan bo‘lib, shundan 144,9 mlrd.so‘mlik xarajatlar amalga oshirilib 92 foizga ijro etildi.

Jumladan,

Umumiy ta’lim sohasida 6,9 mlrd.so‘mlik, maktabgacha ta’lim sohasida 29,95 mlrd.so‘mlik, sog‘liqni saqlash sohasida 51,5 mlrd.so‘mlik, madaniyat sohasida 0,8 mlrd.so‘mlik, obodonlashtirish sohasida 13,0 mlrd.so‘mlik, davlat boshqaruv organlarini saqlash sohasida 20,1 mlrd.so‘mlik va qishloq va suv xo‘jaligi sohasida 0,5 mlrd.so‘mlik harajatlar amalga oshirildi.

Shuningdek, qo‘shimcha manbalar hisobidan shakllangan mablag‘lar hisobidan, xalq deputatlari tuman Kengashining tegishli qarorlari asosida 5,3 mlrd.so‘m mablag‘lar quyidagi maqsadlar uchun yo‘naltirildi:

Mahalliy budjetning qo‘shimcha manbalaridan yana bir turi - tuman hokimligi zaxira jamg‘armasi joriy davrda 1,9 mlrd.so‘m mablag‘ xarajatlar uchun yo‘naltirildi.

Respublikamizda fuqarolarning budjet jarayonida ishtirokini ta’minlash maqsadida bir qator ishlar amalga oshirib kelinmoqda. Xususan, “Ochiq budjet” hamda “Mening yo‘lim” dasturlarining joriy qilinishi Davlat budjeti mablag‘larining samarali ishlatilishida fuqarolarning o‘rni va ahamiyatini ko‘rsatib berdi.

**Ishtixon tumanida 2024-yilda jamoatchilik fikri asosida shakllantirilgan tadbirlarni moliyalashtirishga yo‘naltirilgan mablag‘lar va bajarilgan ishlar to‘g‘risidagi 1- mavsum hisoboti**

O‘zbekiston Respublikasi Prezidentining 2021-yil 13-apreldagi “Budjet jarayonida fuqarolarning faol ishtirokini ta’minlash bo‘yicha qo‘shimcha chora-tadbirlar to‘g‘risida”gi PQ-5072-son qarori hamda O‘zbekiston Respublikasi Oliy Majlisi Senati Kengashining 2024-yil 30-yanvardagi “Tashabbusli budjet jarayonlarini o‘tkazish hamda moliyalashtirish tartibi to‘g‘risida”gi KQ-666-IV-sonli qarorining ijrosini ta’minlash maqsadida “Fuqarolar tashabbusi jamg‘armasi” shaxsiy g‘azna hisobvarag‘ida 2024-yil 1-yanvar holatiga qoldiq 2042,1 mln.so‘m,

2024-yil boshiga saqlangan erkin qoldiq mablag‘lari hisobidan fuqarolar tashabbusi jamg‘armasiga 30 foizi 1032,0 mln.so‘m, mening yo‘lim mablag‘lari hisobidan 4000,0 mln.so‘m, tuman mahalliy budjetining birinchi mavsum fuqarolar tashabbusi jamg‘armasi uchun 5 foiz miqdorida ajratilgan mablag‘ 11 659,0 mln.so‘m mablag‘lar Xalq deputatlari tuman Kengashining qarorlariga asosan o‘tkazilishi ta’minlandi. 2024-yil 1-aprel holatiga Fuqarolar tashabbusi jamg‘armasida shakllangan mablag‘lar 18 693,2 mln.so‘mni tashkil etadi.

“Ochiq budjet” axborot portali 1-mavsumda 3 bosqichda amalga oshirildi: 1-bosqichda fuqarolar tomonidan “Ochiq Budjet” axborot portaliga loyiha takliflari joylashtirildi. Bu jarayon joriy yilning 1-fevraldan 22-fevralgacha davom etdi. Fuqarolar tomonidan shu vaqt oralig‘ida 145 ta takliflar kelib tushdi. 2-bosqichda 22-fevraldan 16-martgacha davom etdi. Bunda ishchi guruh tomonidan takliflarning mezonga mosligi o‘rganildi. Bunda 133 ta takliflar ovoz berish uchun yakuniy bosqichga o‘tkazildi, qolgan 12 ta taklif mezon talablariga to‘g‘ri kelmaganligi va bir-birini takrorlaganligi sababli rad javobi berildi va taklif bergan fuqarolarning shaxsiy kabinetiga rad etishning sabablari to‘g‘risida xabarnomalar yuborildi. 3-bosqich 16-martdan 4-aprelgacha davom etdi. Bu jarayonda tumanimizning 111 789 tadan ortiq fuqarolari o‘zlariga ma’qul bo‘lgan taklifga ovoz berib faol ishtirok etishdi. Shuningdek “Fuqarolar tashabbusi” jamg‘armasida shakllangan mablag‘lar hajmidan kelib chiqib eng ko‘p ovoz to‘plagan 14 ta taklif 84 580 ta ovoz to‘plab 18 510,0 mln so‘m bilan g‘olib deb topildi. ****